वैलेंटाइन डे पर हाथ में हाथ थामे नजर आया कपल, ब्लश करती दिखीं देसी गर्ल
निक ने प्रियंका के साथ शेयर किया रोमांटिक वीडियो, Couple seen holding hands on Valentine's Day, Desi girl blushing
दुनियाभर में मंगलवार यानी 14 फरवरी को वैलेंटाइन डे सेलिब्रेट किया गया। इसी बीच ग्लोबल स्टार प्रियंका चोपड़ा के पति निक जोनस ने वैलेंटाइन के मौके पर एक रोमांटिक वीडियो सोशल मीडिया पर शेयर किया है। इस वीडियो में प्रियंका और निक एक दूसरे का हाथ थामे नजर आ रहे हैं। वहीं वीडियो में प्रियंका ब्लश करती हुई दिखाई दे रही हैं।
दोनों खूबसूरत सी शाम को इंजॉय करते नजर आए। इस वीडियो को शेयर करते हुए निक ने कैप्शन में लिखा, 'मेरे दिल के साथ एक परफेक्ट वेलेंटाइन डे।' अब सोशल मीडिया पर फैंस निक के इस वीडियो पर जमकर लाइक्स और कमेंट कर रहे हैं।
प्रियंका ने भी शेयर की फोटो 
इस खास मौके पर प्रियंका ने भी सोशल मीडिया पर पति निक के अलावा बेटी मालती के साथ फोटो पोस्ट की। इन फोटोज को शेयर करते हुए उन्होंने कैप्शन में लिखा,' मेरे हमेशा हमेशा वाले वेलेंटाइन ये दोनों हैं। आपको और आपके चाहने वालों को वैलेंटाइन डे की बहुत बहुत शुभकामनाएं।
निक- प्रियंका ने 2018 में की थी शादी
बता दें, प्रियंका चोपड़ा और निक जोनस ने 1 दिसंबर 2018 को शादी की थी। इस स्टार कपल ने हाल ही में अपनी प्यारी बेटी मालती मैरी चोपड़ा का भी वेलकम किया था। वहीं कपल ने कुछ दिन पहले ही एक इवेंट में मालती का चेहरा भी रिवील किया था।
प्रियंका की हॉलीवुड फिल्म का ट्रेलर रिलीज हुआ 
प्रियंका चोपड़ा की मोस्ट अवेटेड हॉलीवुड फिल्म 'लव अगेन' का ट्रेलर हालही में रिलीज हो गया है। इस फिल्म में देसी गर्ल का अलग अवतार देखने को मिला है। बता दें 'लव अगेन' 12 मई 2023 को सिनेमाघरों में रिलीज होने वाली है जिसमें प्रियंका के अलावा सैम ह्यूगन और सेलीन डायोन भी नजर आएंगे। इसके साथ ही फिल्म में निक जोनस की झलक भी देखने को मिलेगी।